వల్లభనేని బాలశౌరి

వల్లభనేని బాలశౌరి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం మచిలీపట్నం నియోజకవర్గం నుండి లోక్‌సభ సభ్యుడిగా ఉన్నాడు.

జననం, విద్యాభాస్యం
వల్లభనేని బాలశౌరి 18 సెప్టెంబర్ 1968లో ఆంధ్రప్రదేశ్ రాష్ట్రం, గుంటూరు జిల్లా , మాచవరం  మండలం , మోర్జంపాడు గ్రామంలో  జోజయ్య నాయుడు , తమసమ్మ దంపతులకు జన్మించాడు. ఆయన ఆంధ్ర  యూనివర్సిటీ నుండి ఎంఏ పూర్తి చేశాడు.

రాజకీయ జీవితం
వల్లభనేని బాలశౌరి కాంగ్రెస్ పార్టీ ద్వారా రాజకీయాల్లోకి వచ్చి 2004లో తెనాలి లోకసభ నియోజకవర్గం నుండి ఎంపీగా గెలిచాడు. ఆయన 2009లో నరసరావుపేట లోకసభ నియోజకవర్గం నుండి పోటీ చేసి ఓటమి పాలయ్యాడు. బాలశౌరి అక్టోబర్ 2013లో వైఎస్సార్ కాంగ్రెస్ పార్టీలో చేరి, 2014లో గుంటూరు లోక్‌సభ నియోజకవర్గం నుండి పోటీ చేసి ఓటమి పాలయ్యాడు. ఆయన 2019లో మచిలీపట్నం లోకసభ నియోజకవర్గం నుండి గెలిచి రెండోసారి పార్లమెంట్ సభ్యుడిగా ఎన్నికయ్యాడు.ఆయన ప్రస్తుతం సభార్డినెట్ లెజిస్లేషన్ స్టాండింగ్ కమిటీ చైర్మన్‌గా ఉన్నాడు.

పోటీ చేసిన స్థానాలు
తెనాలి లోకసభ నియోజకవర్గం   2004 గెలుపు 
నరసరావుపేట లోకసభ నియోజకవర్గం 2009 ఓటమి 
గుంటూరు లోక్‌సభ నియోజకవర్గం  2014 ఓటమి 
మచిలీపట్నం లోకసభ నియోజకవర్గం   2019 గెలుపు

మూలాలు

http://164.100.47.194/Loksabha/Members/MemberBioprofile.aspx?mpsno=4021

1968 జననాలు
ఆంధ్రప్రదేశ్ నుండి ఎన్నికైన లోక్‌సభ సభ్యులు